Babelscape/SREDFM huggingface dataset:
Φερνάντο Νάβας

Ο Φερνάντο Νάβας ("Fernando Rodolfo Navas", 29 Ιανουαρίου 1977) είναι Αργεντινός πρώην ποδοσφαιριστής.

Αγωνιζόταν με επιτυχία στη Μπόκα Τζούνιορς στη θέση του μέσου το 2000 όταν τον έφερε στην Ελλάδα η ΑΕΚ με ελληνικό διαβατήριο το οποίο αποδείχθηκε πλαστό και έτσι εντάχθηκε ως Αργεντινός. Διακρίθηκε για το εντυπωσιακό και αποτελεσματικό παιχνίδι του αλλά ο ιδιότροπος χαρακτήρας του δεν του έδωσε την ευκαιρία να αναδειχθεί σε ένα από τους πιο ταλαντούχους ποδοσφαιριστές που πέρασαν από την ΑΕΚ.

Κορυφαία στιγμή της καριέρας του στην ΑΕΚ ήταν οι δυο αγώνες απέναντι στη Μπάγερ Λεβερκούζεν για το Κύπελλο ΟΥΕΦΑ το 2000 (Λεβερκούζεν-ΑΕΚ 4-4: 24’ και 42’ Κίρστεν, 48’ Κόβατς, 90’ Ράμελοφ, 5’ Λάκης, 46’ και 79’ Νάβας, 55’ πεν.Τσιάρτας και ΑΕΚ-Λεβερκούζεν 2-0: 16’ Νάβας, 49’ Τσιάρτας) στους οποίους αναδείχθηκε σε ηγέτη της ΑΕΚ σκοράροντας συνολικά 3 γκολ που έδωσαν και την πρόκριση.

Μετά την ΑΕΚ αγωνίστηκε δανεικός για τρεις μήνες στον Άρη ενώ συμμετείχε και στην προετοιμασία του Πανιωνίου χωρίς όμως να αγωνιστεί.
Κατηγορία:Αργεντινοί ποδοσφαιριστές
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Άρη Θεσσαλονίκης
Κατηγορία:Μέσοι ποδοσφαιριστές
Κατηγορία:Ποδοσφαιριστές Κίλμες ΑΚ
Κατηγορία:Ποδοσφαιριστές Κλουμπ Αουρόρα
Κατηγορία:Ποδοσφαιριστές Μπόκα Τζούνιορς
Κατηγορία:Ποδοσφαιριστές Ουνιόν ντε Σάντα Φε
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Τσακαρίτα Τζούνιορς
Δήμος Ιναχωρίου

Ο Δήμος Ιναχωρίου ήταν δήμος του νομού Χανίων που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Κισσάμου. Βρισκόταν στα δυτικά του νομού Χανίων και είχε σαν έδρα το Έλος. Πρόκειται για παραθαλάσσιο δήμο ο οποίος, σύμφωνα με την απογραφή του 2001, είχε συνολικά 1.443 κατοίκους και έκταση 136.716 στρέμματα.

Ο δήμος περιλάμβανε 8 δημοτικά διαμερίσματα:

: Δ.δ. Έλους 
::* το Έλος
::* η Λίμνη
::* το Λούχι
: Δ.δ. Αμυγδαλοκεφαλίου 
::* το Αμυγδαλοκεφάλι
::* η Κεραμωτή
::* τα Λιβάδια
: Δ.δ. Βάθης 
::* η Βάθη
::* η Μονή Χρυσοσκαλιτίσσης
::* τα Πλοκαμιανά
::* η Τζιτζιφιά
: Δ.δ. Βλάτους 
::* το Βλάτος
::* η Ρογδιά
: Δ.δ. Κάμπου 
::* ο Κάμπος
::* η Μελισσιά
::* τα Μπερπαθιανά
::* η Πλαγιά
: Δ.δ. Κεφαλίου 
::* το Κεφάλι
::* ο Αερινός
::* τα Θεοδωριανά
::* τα Παππαδιανά
::* τα Φελεσιανά
: Δ.δ. Περιβολίων Κισσάμου -- τα Περιβόλια Κισσάμου
: Δ.δ. Στροβλών 
::* οι Στροβλές 
::* οι Αλιγοί
Δήμος Κρυονερίδας

Ο Δήμος Κρυονερίδας ήταν δήμος του νομού Χανίων που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Αποκορώνου. Βρισκόταν στα ανατολικά του νομού Χανίων και είχε σαν έδρα τις Βρύσες. Σύμφωνα με την απογραφή του 2001 ο δήμος είχε συνολικά 2.330 κατοίκους και έκταση 67.561 στρέμματα.

Ο δήμος περιλάμβανε 6 δημοτικά διαμερίσματα:

: Δ.δ. Βρυσών Αποκορρώνου 
::* οι Βρύσες
::* το Μετόχι
::* ο Φίλιππος
: Δ.δ. Αλικάμπου -- ο Αλίκαμπος
: Δ.δ. Βαφέ 
::* ο Βαφές
::* ο Αρεβίτης
::* η Αχατζηκιά
: Δ.δ. Εμπροσνέρου 
::* ο Εμπρόσνερος
::* ο Βατουδιάρης
: Δ.δ. Μάζης 
::* η Μάζα
::* ο Φονές
::* τα Χάμπαθα
: Δ.δ. Νίπους -- το Νίπος
Δήμος Καντάνου

Ο Δήμος Καντάνου ήταν δήμος του νομού Χανίων, που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999-2010, οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Καντάνου-Σελίνου. Βρισκόταν στο κέντρο του νομού Χανίων και είχε ως έδρα την Κάντανο. Πρόκειται για ημιορεινό δήμο με έκταση 73.081 στρέμματα, που κατά την απογραφή πληθυσμού του 2011 είχε 1.066 κατοίκους.

Ο δήμος περιλάμβανε 3 δημοτικά διαμερίσματα:

: Δ.δ. Καντάνου (Κανδάνου) 
::* η Κάντανος (τέως Κάνδανος)
::* οι Άγιοι Απόστολοι
::* το Ανισαράκι
::* οι Βαμβακάδες
::* τα Καβαλλαριανά
::* ο Λόφος
::* τα Πάνω Φλώρια
::* η Σπίνα
::* ο Τραχινιάκος
::* τα Φλώρια
::* η Χρυσοπηγή
: Δ.δ. Κακοδικίου 
::* το Κακοδίκι
::* το Αρμί
::* το Κάδρος
::* η Καλλιθέα
::* τα Μαρουδιανά
::* τα Μενιανά
::* τα Παλληκαριανά
::* τα Παππαδιανά
::* ο Σφακός
: Δ.δ. Πλεμενιανών 
::* τα Πλεμενιανά
::* τα Γρηγοριανά
::* το Δεσποτικό
::* ο Δρυς
::* οι Κοπετοί
::* τα Μοτζιανά
::* τα Σέλλια
::* τα Ψαριανά
Δήμος Μουσούρων

Ο Δήμος Μουσούρων ήταν δήμος του νομού Χανίων που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Πλατανιά. Βρισκόταν στο κέντρο του νομού Χανίων και είχε σαν έδρα το χωριό Αλικιανός. Πρόκειται για ημιορεινό δήμο, το νότιο τμήμα του οποίου βρίσκεται στους πρόποδες των Λευκών Ορέων. Σύμφωνα με την απογραφή του 2001 ο δήμος είχε συνολικά 4.755 κατοίκους και έκταση 191.744 στρέμματα.

Ο δήμος περιλάμβανε 12 δημοτικά διαμερίσματα:

: Δ.δ. Αλικιανού -- ο Αλικιανός
: Δ.δ. Βατολάκκου 
::* ο Βατόλακκος
::* το Σκονίζο
: Δ.δ. Καράνου (Καρών) 
::* οι Καρές
::* ο Καράνος
: Δ.δ. Κουφού -- ο Κουφός
: Δ.δ. Λάκκων 
::* οι Λάκκοι
::* ο Ασκορδαλός
::* ο Ομαλός
: Δ.δ. Μεσκλών 
::* τα Μεσκλά
::* η Ζούρβα
: Δ.δ. Ορθουνίου 
::* το Ορθούνι
::* ο Λαγγός
: Δ.δ. Πρασέ 
::* ο Πρασές
::* τα Νέα Ρούματα
::* η Χωστή
: Δ.δ. Σέμπρωνα -- ο Σέμπρωνας
: Δ.δ. Σκινέ 
::* ο Σκινές
::* το Χλιαρό
: Δ.δ. Φουρνέ -- ο Φουρνές
: Δ.δ. Ψαθογιάννου 
::* ο Ψαθογιάννος
::* ο Μπαπιόλος
Δήμος Μυθήμνης

Ο Δήμος Μυθήμνης ήταν δήμος του νομού Χανίων που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Κισσάμου. Βρισκόταν στα βόρεια και δυτικά του νομού Χανίων και είχε σαν έδρα το χωριό Δραπανιάς. Πρόκειται για παραθαλάσσιο δήμο ο οποίος, σύμφωνα με την απογραφή του 2001, είχε συνολικά 2.914 κατοίκους και έκταση 55.268 στρέμματα.

Ο δήμος περιλάμβανε 12 δημοτικά διαμερίσματα:

: Δ.δ. Δραπανιά 
::* ο Δραπανιάς
::* ο Άνω Δραπανιάς
::* το Κόκκινο Μετόχι
::* τα Νωπήγεια
: Δ.δ. Βουλγάρω 
::* το Βουλγάρω
::* τα Δερμιζιανά
::* τα Λατζιανά
::* ο Μάκρωνας
::* το Μουρί
::* τα Χουδαλιανά
: Δ.δ. Καλουδιανών 
::* τα Καλουδιανά
::* ο Κορφαλώνας
::* τα Κουρθιανά
: Δ.δ. Μαλαθύρου -- η Μαλάθυρος
: Δ.δ. Περβολακίων 
::* τα Περβολάκια
::* οι Παππαγιαννάκηδες
::* η Χαραυγή
: Δ.δ. Ποταμίδας -- η Ποταμίδα
: Δ.δ. Ρόκκας 
::* η Ρόκκα
::* η Κερά
: Δ.δ. Σασάλου 
::* ο Σάσαλος
::* τα Κοντουδιανά
::* τα Μανεριανά
: Δ.δ. Σφακοπηγαδίου 
::* το Σφακοπηγάδι
::* το Αρμενοχώρι
::* τα Τριαλώνια
: Δ.δ. Τοπολίων 
::* τα Τοπόλια
::* ο Αϊκυργιάννης
::* τα Καψανιανά
::* ο Κουτσοματάδος
::* τα Τσουρουνιανά
: Δ.δ. Φαλελιανών 
::* τα Φαλελιανά
::* η Κολένη
::* τα Κοτσιανά
::* τα Λυριδιανά
: Δ.δ. Χαιρεθιανών -- τα Χαιρεθιανά
Ko e Iki he Lagi

Ο Ko e Iki he Lagi ("Ο Κύριος στον Ουρανό") είναι ο εθνικός ύμνος του Νιούε.
Δήμος Σφακίων

Ο Δήμος Σφακίων βρίσκεται στα νότια και ανατολικά του νομού Χανίων και έχει σαν έδρα τη Χώρα Σφακίων. Πρόκειται για παραθαλάσσιο και ορεινό δήμο, το βόρειο τμήμα του οποίου βρίσκεται στους πρόποδες των Λευκών Ορέων. Αντιστοιχεί στην ιστορική περιοχή των Σφακίων. Σύμφωνα με την απογραφή του 2011 ο Δήμος Σφακίων έχει συνολικά 1889 κατοίκους και έκταση 467.589 στρέμματα. Ο Δήμος παρέμεινε αμετάβλητος με το πρόγραμμα Καλλικράτης.
Δήμος Σούδας

Ο Δήμος Σούδας ήταν δήμος του νομού Χανίων που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Χανίων. Βρισκόταν στα βόρεια του νομού Χανίων και είχε σαν έδρα τη Σούδα. Πρόκειται για παραθαλάσσιο δήμο ο οποίος, σύμφωνα με την απογραφή του 2001, είχε συνολικά 7.840 κατοίκους και έκταση 22.007 στρέμματα.

Ο δήμος περιλάμβανε 3 δημοτικά διαμερίσματα:

: Δ.δ. Σούδας 
::* η Σούδα
::* το Πλατάνι
::* η Σούδα (νησίδα)
: Δ.δ. Καλαμίου 
::* τα Άπτερα
::* το Καλάμι (τ. το Καλάμι)
: Δ.δ. Τσικαλαριών -- τα Τσικαλαριά
Esta é a Nossa Pátria Bem Amada

H Esta é a Nossa Pátria Bem Amada ("Αυτή Είναι η Αγαπημένη Μας Χώρα") είναι ο εθνικός ύμνος της Γουινέα-Μπισσάου. Γράφηκε και συνετέθη από τον Αμίλκαρ Καμπράλ (Amílcar Cabral) και υιοθετήθηκε ως εθνικός ύμνος με την ανεξαρτησία το 1974. Ήταν επίσης ο εθνικός ύμνος του Πράσινου Ακρωτηρίου μέχρι το 1996, όταν ένας νέος ύμνος (ο Cântico da Liberdade) επελέχθη από τη χώρα αυτή.
Ranger 8

Το Ranger 8 ("δασοφύλακας") ήταν διαστημικό σκάφος του προγράμματος Ranger της NASA με προορισμό να διαγράψει τροχιά σύγκρουσης με την σελήνη και να τηλεμεταδώσει φωτογραφίες υψηλής ευκρίνειας κατά την κάθοδο και μέχρι την τελική σύγκρουση. Το διαστημικό σκάφος έφερε έξι τηλεοπτικές φωτογραφικές μηχανές vidicon. Δύο από αυτές ήταν ευρείας οπτικής γωνίας (τις φωτογραφικές μηχανές Α και Β στο κανάλι F) και τέσσερις οξείας οπτικής γωνίας (τις φωτογραφικές μηχανές P1, P2, P3 και P4 στο κανάλι P). Οι φωτογραφικές μηχανές αποτελούσαν δύο διαφορετικά αλλά και ανεξάρτητα κανάλια, κάθε ένα με ανεξάρτητη παροχή ηλεκτρικού ρεύματος, χρονόμετρα, και τηλεπικοινωνιακό σύστημα μετάδοσης, ώστε να προσφέρουν μέγιστη δυνατή αξιοπιστία και πιθανότητα λήψης των υψηλής ποιότητας τηλεοπτικών εικόνων. Άλλα πειράματα δεν μετέφερε το διαστημικό σκάφος.
Ranger 7

thumb|right|350px|Οι τηλεοπτικές κάμερες του Ranger.
Το Ranger 7 ("δασοφύλακας") ήταν διαστημικό σκάφος του προγράμματος Ranger της NASA με προορισμό να διαγράψει τροχιά σύγκρουσης με την σελήνη και να τηλεμεταδώσει φωτογραφίες υψηλής ευκρίνειας κατά την κάθοδο και μέχρι την τελική σύγκρουση. Το διαστημικό σκάφος έφερε έξι τηλεοπτικές φωτογραφικές μηχανές vidicon. Δύο από αυτές ήταν ευρείας οπτικής γωνίας (τις φωτογραφικές μηχανές Α και Β στο κανάλι F) και τέσσερις οξείας οπτικής γωνίας (τις φωτογραφικές μηχανές P1, P2, P3 και P4 στο κανάλι P). Οι φωτογραφικές μηχανές αποτελούσαν δύο διαφορετικά αλλά και ανεξάρτητα συστήματα, κάθε ένα με ανεξάρτητη παροχή ηλεκτρικού ρεύματος, χρονόμετρα, και τηλεπικοινωνιακό σύστημα μετάδοσης, ώστε να προσφέρουν μέγιστη δυνατή αξιοπιστία και πιθανότητα λήψης των υψηλής ποιότητας τηλεοπτικών εικόνων. Άλλα πειράματα δεν μετέφερε το διαστημικό σκάφος.
Ranger 6

Το Ranger 6 ήταν διαστημικό σκάφος του προγράμματος Ranger της NASA με προορισμό να διαγράψει τροχιά σύγκρουσης με την Σελήνη και να τηλεμεταδώσει φωτογραφίες υψηλής ευκρίνειας κατά την κάθοδο και μέχρι την τελική σύγκρουση. Το διαστημικό σκάφος έφερε έξι τηλεοπτικές φωτογραφικές μηχανές vidicon. Δύο από αυτές ήταν ευρείας οπτικής γωνίας (φωτογραφικές μηχανές Α και Β στο κανάλι F) και τέσσερις οξείας οπτικής γωνίας (φωτογραφικές μηχανές P1, P2, P3 και P4 στο κανάλι P). Οι φωτογραφικές μηχανές αποτελούσαν δύο διαφορετικά αλλά και ανεξάρτητα συστήματα, κάθε ένα με ξεχωριστή παροχή ηλεκτρικού ρεύματος, χρονόμετρα, και τηλεπικοινωνιακό σύστημα μετάδοσης, για αυξημένη αξιοπιστία. Το σκάφος δεν μετέδωσε καμία εικόνα, αφού το σύστημα φωτογραφικών μηχανών έπαθε βλάβη. Άλλα πειράματα δεν μετέφερε το διαστημικό σκάφος.
Δήμος Πελεκάνου

Ο Δήμος Πελεκάνου ήταν δήμος του νομού Χανίων που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Καντάνου-Σελίνου. Βρισκόταν στα νότια και δυτικά του νομού Χανίων και είχε σαν έδρα την Παλαιοχώρα. Πρόκειται για παραθαλάσσιο δήμο, το βόρειο τμήμα του οποίου είναι ημιορεινό καθώς βρίσκεται στους πρόποδες των Λευκών Ορέων. Σύμφωνα με την απογραφή του 2001 ο δήμος είχε συνολικά 4.259 κατοίκους και έκταση 166.618 στρέμματα.

Ο δήμος περιλάμβανε 5 δημοτικά διαμερίσματα:

: Δ.δ. Παλαιοχώρας 
::* η Παλαιοχώρα
::* η Αγία Τριάς
::* ο Αζογυρές (Δ.δ. Παλαιοχώρας)
::* οι Άνυδροι
::* ο Ασφενδιλές
::* οι Αχλαδιάκες
::* ο Βλιθιάς
::* ο Κάλαμος
::* ο Πλατανές
::* το Προδρόμι
::* ο Σπανιάκος
: Δ.δ. Βοθιανών 
::* τα Καματερά
::* το Αρχοντικό
::* ο Μουστάκος
::* το Φαράγγι
: Δ.δ. Βουτά 
::* ο Βουτάς
::* ο Άγιος Παύλος
::* ο Αζογυρές (Δ.δ. Βουτά)
::* ο Γιαλός (τ. η Κουντούρα)
::* η Κίτυρος
::* το Κοντοκυνήγι
::* το Λιβάδι
::* ο Πλάτανος
::* το Χασί
: Δ.δ. Σαρακήνας 
::* η Σαρακήνα
::* τα Γρηγοριανά
::* ο Σταυρός
::* ο Χονδρός
: Δ.δ. Σκλαβοπούλας 
::* η Σκλαβοπούλα
::* η Αγία Κυριακή (τ. η Κουντούρα)
::* οι Άγιοι Θεόδωροι
::* ο Καλαμιός
::* ο Λαγκαδάς
::* ο Λάκκος Σκλαβοπούλας
::* τα Μανιατιανά
Κέρας της Αφρικής

thumb|Το Κέρας της Αφρικής
Το Κέρας της Αφρικής (εναλλακτικά βορειοανατολική Αφρική και ενίοτε Σομαλική χερσόνησος) είναι χερσόνησος της Ανατολικής Αφρικής που προεξέχει για εκατοντάδες χιλιομέτρων στην Αραβική Θάλασσα και βρίσκεται κατά μήκος της νότιας πλευράς του Κόλπου του Άντεν. Είναι η ανατολικότερη προβολή της Αφρικανικής Ηπείρου. Ο όρος αναφέρεται επίσης στη μεγαλύτερη περιοχή που περιλαμβάνει τις χώρες Τζιμπουτί, Αιθιοπία, Ερυθραία και Σομαλία. Για το λόγο αυτό, καλύπτει περίπου 2.000.000 τ.χλμ. και κατοικείται από περίπου 115 εκατομμύρια ανθρώπους (Αιθιοπία: 94 εκ., Σομαλία: 14 εκ., Ερυθραία: 5 εκ. και Τζιμπουτί: 1 εκ. κατοίκους).
Ο Θνήσκων Γαλάτης

Ο Θνήσκων Γαλάτης (στα Ιταλικά: "Galata Morente") είναι αρχαίο Ρωμαϊκό μαρμάρινο αντίγραφο χαμένου αρχαιοελληνικού αγάλματος, κατά πάσα πιθανότητα ορειχάλκινου, το οποίο παραγγέλθηκε κάπου μεταξύ του 230 π.Χ. και 220 π.Χ. από τον Άτταλο Α' της Περγάμου προς τιμήν της νίκης του επί των Γαλατών. Η σημερινή βάση του προσθέθηκε μετά την επανανακάλυψή του. Η ταυτότητα του γλύπτη του αγάλματος είναι άγνωστη, αν και έχει προταθεί πως ο Επίγονος, ο αυλικός γλύπτης της δυναστείας των Ατταλιδών της Περγάμου, μπορεί να είναι ο δημιουργός του.
Βάλτερ Κεμπόβσκι

Ο Βάλτερ Κεμπόβσκι ("Walter Kempowski") (29 Απριλίου 1929 - 5 Οκτωβρίου 2007) ήταν Γερμανός συγγραφέας και αρχειογράφος. Ο Κεμπόβσκι ήταν κυρίως γνωστός για τη σειρά μυθιστορημάτων με των ονομασία "Γερμανικά Χρονικά" ("Deutsche Chronik") και το μνημειώδες "Echolot", συμπίλημα αυτοβιογραφικών αναφορών, επιστολών και άλλων ντοκουμέντων από μάρτυρες του Δεύτερου Παγκοσμίου Πολέμου.
Αστέρας τύπου F

[[διάγραμμα Χέρτζσπρουνγκ-Ράσελ]]: [[άξονας τετμημένων]]: [[φασματικός τύπος]]
[[άξονας τεταγμένων]]: Λαμπερότητα0, Ia, Ib: Υπεργίγαντες,<br>II: Φωτεινοί γίγαντες,<br>III: Γίγαντες,<br>IV: Υπογίγαντες,<br>V: Νάνοι,<br>VI: Υπονάνοι,<br>VII: Λευκοί νάνοι
Αστέρας τύπου F ή αστέρας ιονισμένου ασβεστίου ονομάζεται ο αστέρας που κατατάσσεται στον φασματικό τύπο F των αστέρων, (Αστέρας#Φασματική ταξινόμηση)

Οι αστέρες αυτού του τύπου αντιπροσωπεύουν το 20% των αστέρων. Στο φάσμα τους επικρατούν πρώτα οι γραμμές του ιονισμένου ασβεστίου και στη συνέχεια του υδρογόνου. Η επιφανειακή θερμοκρασία τους είναι χαμηλότερη των 8000° Κ και το χρώμα του είναι κίτρινο.

Στη κατηγορία αυτών των αστέρων περιλαμβάνεται ο Προκύων ( α του Μικρού Κυνός).


F
Αστέρας τύπου Β

[[διάγραμμα Χέρτζσπρουνγκ-Ράσελ]]: [[άξονας τετμημένων]]: [[φασματικός τύπος]]
[[άξονας τεταγμένων]]: Λαμπερότητα0, Ia, Ib: Υπεργίγαντες,<br>II: Φωτεινοί γίγαντες,<br>III: Γίγαντες,<br>IV: Υπογίγαντες,<br>V: Νάνοι,<br>VI: Υπονάνοι,<br>VII: Λευκοί νάνοι
Αστέρας τύπου Β (μπι) ή Αστέρας στοιχείου Ηλίου ονομάζεται ο αστέρας που κατατάσσεται στον φασματικό λατινογράμματο "τύπο Β" των αστέρων. (Αστέρας#Φασματική ταξινόμηση).

Οι αστέρες αυτοί αντιστοιχούν στο 12% του συνόλου των αστέρων που έχουν παρατηρηθεί φασματοσκοπικά. Στο φάσμα απορρόφησης αυτών επικρατούν οι γραμμές του στοιχείου ήλιο, εξ ου και η ονομασία τους. Η επιφανειακή θερμοκρασία των αστέρων αυτών κυμαίνεται μεταξύ των 25.000° και 15.000° Κ και το χρώμα τους είναι κυανόλευκο έως λευκό.

Σ΄ αυτούς τους αστέρες ανήκει ο Βασιλίσκος (α του Λέοντος)


B
Αστέρας τύπου Α

[[διάγραμμα Χέρτζσπρουνγκ-Ράσελ]]: [[άξονας τετμημένων]]: [[φασματικός τύπος]]
[[άξονας τεταγμένων]]: Λαμπερότητα0, Ia, Ib: Υπεργίγαντες,<br>II: Φωτεινοί γίγαντες,<br>III: Γίγαντες,<br>IV: Υπογίγαντες,<br>V: Νάνοι,<br>VI: Υπονάνοι,<br>VII: Λευκοί νάνοι
Αστέρας τύπου Α (Έι), ή Αστέρας υδρογόνου ονομάζεται ο αστέρας που κατατάσσεται στον φασματικό λατινογράμματο τύπο Α των αστέρων, (Αστέρας#Φασματική ταξινόμηση).

Το πλήθος των αστέρων αυτού του τύπου αντιστοιχούν στο 22% του συνόλου. Στο φάσμα απορρόφησης αυτών επικρατούν οι γραμμές υδρογόνου, εξ ου και η ονομασία τους ως αστέρες υδρογόνου. Η επιφανειακή θερμοκρασία τους κυμαίνεται μεταξύ 12.000° έως 8.000° Κ, το δε χρώμα τους είναι λευκό.

Στη κατηγορία αυτών των αστέρων ανήκει ο Σείριος και ο Βέγας.


A
Κρατέρωμα

Αντίγραφο αρχαίου ελληνικού δίσκου φτιαγμένο από κρατέρωμα (5,7 κιλά). [[Γλυπτοθήκη του Μονάχου]].
Το κρατέρωμα είναι κράμα χαλκού–κασσιτέρου, αν και ο όρος χρησιμοποιείται και για πολλά άλλα κράματα χαλκού.

Συχνά το κρατέρωμα συγχέεται με τον ορείχαλκο, που είναι κατά βάση κράμα χαλκού–ψευδαργύρου. Η σύγχυση στην αδιάκριτη χρήση της λέξης "μπρούντζος" τόσο για κρατερώματα όσο και για ορείχαλκους δεν γίνεται μόνον στα ελληνικά, αλλά και σε άλλες γλώσσες όπως π.χ. στα αγγλικά, όπου το κρατέρωμα αποκαλείται "bronze" και ο ορείχαλκος αποκαλείται "brass". Αυτό συμβαίνει επειδή συνήθως η διάκριση γίνεται κυρίως με βάση το χρώμα: στην γλώσσα της αγοράς, «μπρούντζοι» ή «κρατερώματα» αποκαλούνται τα πιο καφεκόκκινα κράματα χαλκού, ενώ τα κράματα χαλκού με χρώμα κιτρινόχρυσο αποκαλούνται ορείχαλκοι.

Ιστορικά, το κρατέρωμα ανακαλύφθηκε πολύ πριν από τον ορείχαλκο. Το κρατέρωμα ανακαλύφθηκε γύρω στο 4000 π.Χ. στην Μεσοποταμία, ενώ ο ορείχαλκος ανακαλύφθηκε γύρω στο 2ο αι. π.Χ. από τους Ρωμαίους με την αναγωγή μεικτών μεταλλευμάτων χαλκού–ψευδαργύρου.
Αστέρας τύπου Κ

[[διάγραμμα Χέρτζσπρουνγκ-Ράσελ]]: [[άξονας τετμημένων]]: [[φασματικός τύπος]]
[[άξονας τεταγμένων]]: Λαμπρότητα0, Ia, Ib: Υπεργίγαντες,<br>II: Φωτεινοί γίγαντες,<br>III: Γίγαντες,<br>IV: Υπογίγαντες,<br>V: Νάνοι,<br>VI: Υπονάνοι,<br>VII: Λευκοί νάνοι
Αστέρας τύπου Κ (κέι) ή Αστέρας ηλιακών κηλίδων ονομάζεται ο αστέρας που κατατάσσεται στον φασματικό λατινογράμματο "τύπο Κ" των αστέρων. (Αστέρας#Φασματική ταξινόμηση).

Οι αστέρες αυτοί είναι οι αφθονότεροι και αντιστοιχούν στο 27% του συνόλου των αστέρων που έχουν παρατηρηθεί φασματοσκοπικά.<br> 
Το δε φάσμα τους είναι όμοιο με εκείνο που παρουσιάζουν οι ηλιακές κηλίδες, εξ ου και το όνομά τους, με άφθονες μεταλλικές γραμμές και λιγότερες υδρογόνου. Η επιφανειακή θερμοκρασία των αστέρων αυτών κατέρχεται στους 4000° Κ και το χρώμα τους είναι πορτοκαλί.

Σ΄ αυτούς τους αστέρες ανήκει ο Αρκτούρος (α του Βοώτη) και ο Λαμπαδίας (α του Ταύρου).
Αστέρας τύπου Μ

[[διάγραμμα Χέρτζσπρουνγκ-Ράσελ]]: [[άξονας τετμημένων]]: [[φασματικός τύπος]]
[[άξονας τεταγμένων]]: Λαμπερότητα0, Ia, Ib: Υπεργίγαντες,<br>II: Φωτεινοί γίγαντες,<br>III: Γίγαντες,<br>IV: Υπογίγαντες,<br>V: Νάνοι,<br>VI: Υπονάνοι,<br>VII: Λευκοί νάνοι
Αστέρας τύπου Μ (εμ) ή Αστέρας τιτανίου ονομάζεται ο αστέρας που κατατάσσεται στον φασματικό λατινογράμματο "τύπο Μ" των αστέρων.

Οι αστέρες αυτοί είναι οι σπανιότεροι και αντιστοιχούν μόλις στο 3% του συνόλου των αστέρων που έχουν παρατηρηθεί φασματοσκοπικά.<br> 
Στο φάσμα τους επικρατούν ταινίες απορρόφησης που οφείλονται στο οξείδιο του τιτανίου εξ ου και το όνομά τους. Η επιφανειακή θερμοκρασία των αστέρων αυτών περιορίζεται στους 3500° έως 3000° Κ και το χρώμα τους είναι ερυθρό.

Σ΄ αυτούς τους αστέρες ανήκει ο Μπετελγκέζ ('α του Ωρίωνα).


M
Πάτρικ Νούο

Ο Πάτρικ Νούο ή "Πατρίκ Νουό" ("Patrick Nuo", 31 Αυγούστου 1982) είναι Ελβετός τραγουδιστής της ποπ, τραγουδοποιός και ηθοποιός.
Ranger 4

Το Ranger 4 ("δασοφύλακας") ήταν διαστημικό σκάφος του προγράμματος Ranger της NASA με προορισμό να πάει στη σελήνη και, κατά την κάθοδό του, τα δέκα τελευταία λεπτά να τηλεμεταδώσει φωτογραφίες της επιφάνειάς της πριν τελικά συντριβεί από την σύγκρουση. Εκτός αυτού, η αποστολή του ήταν να μεταφέρει έναν σεισμογράφο μέσα σε μια κάψουλα ανώμαλης προσσελήνωσης, καθώς και να κάνει μετρήσεις της έντασης της ακτινοβολίας γ κατά την διάρκεια της πτήσης, να μελετήσει την ανακλαστικότητα των κυμάτων ραντάρ από την επιφάνεια της Σελήνης, αλλά και να συμβάλει στην ανάπτυξη της τεχνολογίας διαπλανητικών σκαφών. Το σκάφος έφτασε μεν στην Σελήνη, έπεσε όμως στη πίσω μεριά του φεγγαριού, αφού λόγω βλάβης του υπολογιστή του σκάφους οι ηλιακοί συλλέκτες και το σύστημα πλοήγησης δεν ενήργησαν σωστά. Έτσι η αποστολή επιστημονικά δεν τεκμηριώθηκε.
Γιάννης Μπατζακίδης

Ο Γιάννης Μπατζακίδης (Αίνος Ανατολικής Θράκης, 1911 - Περιστέρι Αττικής, 2006) ήταν Έλληνας αντιστασιακός, μέλος του ΚΚΕ και του ΕΑΜ με έντονη συνδικαλιστική δράση και πρώτος δήμαρχος Αιγάλεω.
Πρέμιερ Λιγκ

Η Πρέμιερ Λιγκ (αγγλικά: "Premier League") είναι η κορυφαία κατηγορία του αγγλικού ποδοσφαιρικού συστήματος. Αναφερόταν έως το 2016 ως "Barclays Premier League" για εμπορικούς λόγους αλλά αυτό σταμάτησε μετά τη λήξη της χορηγίας και πλέον ονομάζεται απλά "Premier League". Αποτελείται από 20 επαγγελματικές ομάδες και η εκάστοτε νικήτρια θεωρείται πρωταθλήτρια Αγγλίας.

Η Πρέμιερ Λιγκ ιδρύθηκε στις 20 Φεβρουαρίου 1992 από 22 κορυφαίους συλλόγους της Αγγλίας, οι οποίοι αποχώρησαν από την Φούτμπολ Λιγκ ("The Football League") για να σχηματίσουν την Πρέμιερ Λιγκ (μειώθηκαν σε 20 ομάδες το 1995). Ως εκ τούτου, θεωρείται ανεξάρτητη από τις υπόλοιπες κατηγορίες του αγγλικού ποδοσφαίρου. Επίσης, το πρωτάθλημα μετονομάστηκε από "FA Premier League" σε "Premier League" το 2007.

Οι 6 κορυφαίες ομάδες της Πρέμιερ Λιγκ καθε σεζον αποκτούν το δικαίωμα να μετέχουν στα Ευρωπαϊκά κύπελλα, ενώ οι ομάδες που καταλαμβάνουν τις τρεις τελευταίες θέσεις υποβιβάζονται στην Τσάμπιονσιπ. Συνολικά 23 σύλλογοι έχουν καταφέρει να κατακτήσουν τον τίτλο της κορυφαίας κατηγορίας του αγγλικού ποδοσφαίρου από το 1888 μέχρι σήμερα, με την Μάντσεστερ Γιουνάιτεντ να είναι η πιο επιτυχημένη ομάδα συνολικα,με 20 κατακτήσεις. Από την ίδρυση της Πρέμιερ Λιγκ το 1992, η Μάντσεστερ Γιουνάιτεντ είναι η ομάδα με τους περισσότερους τίτλους (13).
Ranger 3

Το Ranger 3 ("δασοφύλακας") ήταν διαστημικό σκάφος του προγράμματος Ranger της NASA με προορισμό να πάει στη Σελήνη και, κατά την κάθοδό του, τα δέκα τελευταία λεπτά να τηλεμεταδώσει φωτογραφίες της επιφάνειάς της πριν τελικά συντριβεί από την σύγκρουση. Εκτός αυτού, η αποστολή του ήταν να μεταφέρει έναν σεισμογράφο μέσα σε μια κάψουλα ανώμαλης προσσελήνωσης, καθώς και να κάνει μετρήσεις της έντασης της ακτινοβολίας γ κατά την διάρκεια της πτήσης, να μελετήσει την ανακλαστικότητα των κυμάτων ραντάρ από την επιφάνεια της σελήνης, αλλά και να συμβάλει στην ανάπτυξη της τεχνολογίας διαπλανητικών σκαφών. Λόγω διαφόρων βλαβών το διαστημόπλοιο πέρασε 35.000 χλμ μακρυά από τη Σελήνη και χάθηκε στο διάστημα.
Εθνόσημο της Καμπότζης

thumb|200px|Εθνόσημο της Καμπότζης.
To βασιλικό εθνόσημο της Καμπότζης είναι το μοναρχικό σύμβολο. Το εθνόσημο έχει σχέση με το βασιλικό έμβλημα του σημερινού Βασιλέα, Νοροντόμ Σιχαμονί, ο οποίος ανήλθε στο θρόνο το 2004.
Ranger 1

Το Ranger 1 ήταν δοκιμαστικό διαστημικό σκάφος του προγράμματος Ranger της NASA, με σκοπό να δοκιμαστούν διάφορα μέχρι τότε άγνωστα και γι' αυτό πρωτοπόρα υπό εξέλιξη συστήματα της μέλλουσας διαστημικής εξερεύνησης. Παράλληλα διενεργήθηκαν τα πρώτα διαστημικά πειράματα παρατήρησης κοσμικής ακτινοβολίας, μαγνητικών πεδίων, ραδιενέργειας, κοσμικής σκόνης, και μίας κόμης αέριου υδρογόνου που υποτίθεται ότι έσερνε η γη πίσω της.
Μαζί σου

Το Μαζί σου είναι τηλεοπτική σειρά η οποία προβλήθηκε από το Mega Channel το 2007, σε 20 επεισόδια, παραγωγής των Studio ATA. Κεντρικό θέμα της σειράς, είναι η σχέση που αναπτύσσεται μεταξύ δύο εφήβων που το σκάνε από τα σπίτια τους.
Republic F-84F Thunderstreak

Το Republic F-84F Thunderstreak είναι Αμερικανικό μαχητικό αεροσκάφος δίωξης και βομβαρδισμού με οπισθοκλινείς πτέρυγες, κατασκευασμένο από την Republic Aviation. Αποτελεί έκδοση του F-84 Thunderjet παρόλο που το F-84F είναι ένα εντελώς νέο σχέδιο. Το RF-84F Thunderflash αποτελεί την φωτοαναγνωριστική του έκδοση.
Περιντέ Τζελάλ

Η Περιντέ Τζελάλ (Peride Celal, 10 Ιουνίου 1916 - 15 Ιουνίου 2013) ήταν Τουρκάλα συγγραφέας.
Σούντσβαλ

Το Σούντσβαλ (Σουηδικά: "Sundsvall") είναι πόλη στη νότια Νόρλαντ, στην κεντρική Σουηδία, στην επαρχία Μέντελπαντ, στην Κομητεία Βεστερνόρλαντ. Έχει 50.712 κατοίκους (2011) και βρίσκεται 62°24′B, 17°19′A. Διοικητικά είναι η έδρα της νομαρχίας Σούντσβαλ, που περιλαμβάνει τα περιβάλλοντα 40 χιλιόμετρα (εκτός από το Τίμρο) και έχει 94.516 κατοίκους. 

Το Σούντσβαλ ιδρύθηκε το 1621, διαθέτει λιμάνι στον Βοθνιακό Κόλπο και βρίσκεται 395 χιλιόμετρα βόρεια από τη Στοκχόλμη. Η πόλη έχει καεί και επανακτιστεί αρκετές φορές. Την πρώτη φορά, το 1721, πυρπολήθηκε από τον Ρωσικό στρατό κατά τη διάρκεια του Μεγάλου Βορείου Πολέμου. Η τελευταία φωτιά, το 1888, ήταν η μεγαλύτερη στην ιστορία της Σουηδίας. Πιθανολογείται πως η φωτιά προκλήθηκε από μία σπίθα από ένα ατμόπλοιο. Γι' αυτό και το κέντρο του Σούντσβαλ έχει το παρατσούκλι "Στενστάντεν" ("Stenstaden") (η πέτρινη πόλη).
left|240px|thumb|Το Σούντσβαλ περίπου 1700, από το Suecia antiqua et hodierna.

Σύμφωνα με έναν ιστορικό, ο Σουηδικός βιομηχανισμός ξεκίνησε στο Σούντσβαλ όταν ο πριονόμυλος "Tunadal" ένα πριόνι με ατμομηχανή το 1849. Στις αρχές του 20ού αιώνα το Σούντσβαλ ήταν ακόμα μεγαλύτερο κέντρο δασοκομικής βιομηχανίας στη Σουηδία απ'ό,τι είναι σήμερα.

Η πρώτη μεγάλη Σουηδική απεργία ήταν η "Σούντσβαλ απεργία" το 1879. Η βιομηχανική κληρονομιά της περιοχής είναι αιτία μεγαλύτερης υποστήριξης προς τους σοσιαλδημοκράτες και τους σοσιαλιστές απ'ό,τι στην υπόλοιπη Σουηδία. 

Σήμερα το Σούντσβαλ κυριαρχείται όχι μόνο από την βιομηχανία χαρτοπολτού και χάρτου, και την παραγωγή αργιλίου, αλλά και από τράπεζες, ασφαλιστικες εταιρείες, διοίκηση τηλεπικοινωνιών κ.α. Η βασική πανεπιστημιούπολη του νεοϊδρυθέντος "Mittuniversitetet" βρίσκεται επίσης στην πόλη.
Ύφαλος Φίλιππο

Ο Ύφαλος Φίλιππο είναι ένα βυθισμένο, υποθαλάσσιο όρος με κοραλλιογενή κορυφή που βρίσκεται στα ρηχά νερά 450 χμ ανατολικά της Νήσου Στάρμπακ στα Νησιά Γραμμής Ισημερινού στις γεωγραφικές συντεταγμένες 05°30′S, 151°50′W. Από τους κυματοθραύστες εκτιμάται ότι έχει ένα ελάχιστο βάθος μόλις 0,6 έως 0,9 μέτρα. Έχει μήκος περίπου 1,6 χμ στον άξονα από τα βορειοδυτικά στα νοτιοανατολικά, και λιγότερο πλάτος. Ο ύφαλος αναφέρθηκε πρώτη φορά από το Ιταλικό Καράβι Φίλιππο στις 28 Ιουνίου 1886.
Νήσος Στάρμπακ

Η Νήσος Στάρμπακ (), επίσης γνωστή και ως Νήσος Βολοντήρ (Volunteer Island), είναι μια ακατοίκητη κοραλλιογενής ατόλλη στον κεντρικό Ειρηνικό Ωκεανό, και είναι τμήμα των Κεντρικών Νήσων Γραμμής Ισημερινού και ανήκει στο Κιριμπάτι. Προηγούμενα ονόματα του υπήρξαν και τα Barren Island (Άγονο), Coral Queen Island (Κοραλλιογενής Βασίλισσα), Hero Island (Ήρωας), Low Island (Χαμηλό), Starve Island (Λιμοκτονίας) ή Volunteer Island (Εθελοντής)

Βρίσκεται στις γεωγραφικές συντεταγμένες 5°37′Ν, 155°56′Δ, και έχει διαστάσεις 8,9 χμ από ανατολή προς δύση και 3,5 χμ από βορρά προς νότο. Το Νησί Στάρμπακ το πρωτοείδε το 1823 ο Βαλεντίνος Στάρμπακ, αρχηγός ενός Βρετανικού φαλαινοθηρικού σκάφους. Το διεκδίκησαν οι Ηνωμένες Πολιτείες υπό την Πράξη Νήσων με Γκουανό του 1856, αλλά το έλεγχαν οι Βρετανοί μετά το 1866. Η Νήσος Στάρμπακ σκάφτηκε για φωσφάτα μεταξύ 1870 και 1893. Λόγω του χαμηλού του ύψους (στο ψηλότερο του σημείο, το νησί υψώνεται περίπου στα 5 μ) υπάρχουν επικίνδυνοι περιβάλλοντες ύφαλοι, ένας αριθμός πλοίων ναυάγησε στο νησί Στάρμπακ στα τέλη του 19ου αιώνα.

Η Νήσος Στάρμπακ έχει χαρακτηριστεί ως προστατευμένη περιοχή από τα Ηνωμένα Έθνη και είναι το σπίτι μιας αποικίας με σταχτιούς ποταμογλάρονους.

Κατηγορία:Νησιά Γραμμής Ισημερινού
Σταρμπακ
Σκούμπιν

Ο Σκούμπιν () ή Σκέμπι (Shkembi) (ελληνικά: Γενούσος, ) είναι ποταμός της κεντρικής Αλβανίας. Έχει μήκος 181 χλμ. και η λεκάνη απορροής του καλύπτει έκταση 2.444 χλμ2. Η μέση εκροή του είναι 61,5 μ3/δ. Ο ποταμός πηγάζει από την οροσειρά Βαλαμάρα μεταξύ της Μάγια ε Βαλαμάρα (2.375 μ.) και του Γκουρ ι Τοπίτ (2.120 μ.) στη νοτιοανατολική Αλβανία.

Καθώς κατευθύνεται προς τον βορρά, μέσω του Πρόπτιστ και του Κούκσα, σχηματίζει βαθιά φαράγγια και περνά από τα Όρη Γκόρα. Νοτιοδυτικά του Πόγραδετς δέχεται έναν σημαντικό παραπόταμο ο οποίος πηγάζει από το Γκουρ ι Κάμγια. Κοντά στην πόλη Λιμπράζντ ο Σκούμπιν στρέφεται δυτικά. Πριν εκβάλλει στην Αδριατική διασχίζει την πεδιάδα Μυζέκε και σχηματίζει ένα μικρό δέλτα στη Λιμνοθάλασσα Καραβαστά.

Σε διάφορες ιστορικές περιόδους θεωρούνταν ως το βορινότερο όριο της Ηπείρου και κατά τον 5ο και 6ο αιώνα θεωρούνταν το σύνορο ανάμεσα στον ιλλυρικό και τον ελληνικό κόσμο. Θεωρείται επίσης ότι αποτελεί τη διαχωριστική γραμμή ανάμεσα στις δύο διαλέκτους της αλβανικής γλώσσας: τα τοσκικά (στο νότο) και τα γκέγκικα (στον βορρά), αλλά και τα όρια του ελληνόφωνου με τον λατινόφωνο κόσμο. Η αρχαία Εγνατία Οδός ακολουθούσε τον ποταμό, καθιστώντας τον στρατηγικής σημασίας διάδρομο μεταξύ Ανατολής και Δύσης. Η μεγαλύτερη πόλη κοντά στον ποταμό Σκούμπιν είναι το Ελμπασάν.
Λάζα Ριστόβσκι

Ο Λάζα Ριστόβσκι (Σερβικά: "Лаза Ристовски"), (23 Ιανουαρίου 1956 - 6 Οκτωβρίου 2007) ήταν μουσικός από την πρώην Γιουγκοσλαβία. Έπαιζε πλήκτρα στο παλιό δημοφιλές ροκ συγκρότημα Bijelo dugme.
Μπόουλινγκ

thumb|right|Μπόουλινγκ
Το Mπόουλινγκ είναι ένα άθλημα στο οποίο οι παίκτες προσπαθούν να κερδίσουν πόντους ρίχνοντας μια μπάλα μπόουλινγκ σε μία επίπεδη επιφάνεια, προκειμένου να ρίξουν κάτω αντικείμενα που ονομάζονται κορίνες. Υπάρχουν πολλά είδη μπόουλινγκ, με το αρχαιότερο αυτό που προέρχεται από την αρχαία Ινδία. Ρίζες έχει και στην αρχαία Φινλανδία, στην Υεμένη και πολύ αργότερα το 300 μ.Χ στη Γερμανία. Στην Αμερική το πιο διαδεδομένο είδος μπόουλινγκ είναι μάλλον το παιχνίδι με δέκα κορίνες της Βόρειας Αμερικής. Αυτό το παιχνίδι παίζεται παντού στον κόσμο, τόσο από επαγγελματίες όσο και από ερασιτέχνες, αναδεικνύοντας το σε μία από τις πιο συμμετοχικές δραστηριότητες.
Παλιά Πόλη της Βίλνιους

Η Παλιά Πόλη της Βίλνιους (Λιθουανικά:"Vilniaus senamiestis") είναι μία από τις μεγαλύτερες υπάρχουσες μεσαιωνικές πόλεις της Ανατολικής Ευρώπης. Έχει έκταση 3,59 τετραγωνικά χιλιόμετρα. Περικλείει 74 συνοικίες, με 70 δρόμους και λεωφόρους που απαριθμούν 1487 κτήρια με συνολική έκταση 1.497.000 τετραγωνικά μέτρα. Είναι το αρχαιότερο μέρος της Λιθουανικής πρωτεύουσας Βίλνιους και έχει αναπτυχθεί δια μέσου των αιώνων, λαμβάνοντας τη μορφή της από την ιστορία της πόλης και από μια συνεχώς εναλλασσόμενη πολιτιστική επίδραση. Είναι τόπος στον οποίο μερικές από τις μεγαλύτερες Ευρωπαϊκές αρχιτεκτονικές τεχνοτροπίες - Γοτθική αρχιτεκτονική, Αναγεννησιακή αρχιτεκτονική, Μπαρόκ αρχιτεκτονική, Νεοκλασική αρχιτεκτονική- συνυπάρχουν και αλληλοσυμπληρώνονται.

Βασική αρτηρία της παλιάς πόλης είναι ο Δρόμος Πίλιες και ο κόμβος των καφετεριών και της εμπορικής ζωής. Ο βασικός δρόμος της Βίλνιους, η Λεωφόρος Γκεντιμίνας, βρίσκεται εν μέρει στην Παλιά Πόλη. Οι βασικές πλατείες της Παλιάς Πόλης είναι η Πλατεία Καθεδρικού και η Πλατεία Δημαρχείου.

Ένα από τα πλέον περίτεχνα αρχιτεκτονικό συγκρότημα είναι το Αρχιτεκτονικό Σύνολο του Πανεπιστημίου του Βίλνιους, το οποίο διαθέτει 13 προαυλιακούς χώρους. Επιλέχθηκε ως εκπρόσωπος της Λιθουανίας στο Πάρκο Μίνι-Ευρώπη στις Βρυξέλλες. 
Βίλνιους [[1576]]
Το 1994 η Παλιά Πόλη της Βίλνιους συμπεριλήφθηκε από την UNESCO στον κατάλογο Μνημείων Παγκόσμιας Κληρονομιάς (Αριθμός 541) σε αναγνώριση της διεθνούς αξίας του και αυθεντικότητάς του.
Καρμπάγιο

Το Καρμπάγιο ("Carballo") είναι πόλη της βορειοδυτικής Ισπανίας και βρίσκεται στη περιοχή Δ.ΝΔ. της Λα Κορούνια. To 1950 αριθμούσε περίπου 17.000 κατοίκους, ενώ ο πληθυσμός της σύμφωνα με την απογραφή του 2008 είναι 30.653 κάτοικοι.

* Με το όνομα Καρμπάγιο φέρονται επίσης και άλλες κωμοπόλεις και χωριά της Ισπανίας.
Γεώργιος Κωτούλας

Ο Γεώργιος Κωτούλας (1906 - 5 Ιουνίου 1942) ήταν Έλληνας αξιωματικός του Λιμενικού Σώματος.
Κραναός

Στην ελληνική μυθολογία ο Κραναός ήταν αττικός ήρωας και βασιλιάς των Αθηνών, που διαδέχθηκε τον Κέκροπα και βασίλευσε την εποχή του Κατακλυσμού του Δευκαλίωνα.

Ο Κραναός πήρε ως σύζυγό του τη Σπαρτιάτισσα Πεδιάδα και απέκτησαν τρεις θυγατέρες: την Κρανάη, την Κραναίχμη και την Ατθίδα. Από την τελευταία, που απεβίωσε σε μικρή ηλικία, ονόμασε ο Κραναός και τη χώρα του Ατθίδα (και σήμερα οι γυναίκες της Αττικής ονομάζονται «Ατθίδες»). Σύμφωνα με μία παράδοση, ο Κραναός είχε ορισθεί κριτής στη διαμάχη που είχαν μεταξύ τους ο θεός Ποσειδώνας και η θεά Αθηνά για το ποιος από τους δυο θα ήταν ο προστάτης των Αθηνών. Τελικώς ο Αμφικτύονας έδιωξε από την εξουσία τον Κραναό, ο οποίος κατέφυγε στον δήμο των Λαμπτρών, όπου και πέθανε. Εκεί βρισκόταν και ο τάφος του μέχρι τα μεταγενέστερα χρόνια, όπως αναφέρει ο Παυσανίας (Α 31, 3).

Οι Αθηναίοι λάτρευαν τον Κραναό ως ήρωα με ιδιαίτερο ιερέα, που εκλεγόταν από το γένος των Χαριδών. Από τον Κραναό οι κάτοικοι της Αττικής ονομάζονταν την παλαιά εποχή «Κραναοί» ή «παιδιά του Κραναού», θεωρούμενοι απόγονοί του. Η Αθήνα ονομαζόταν Κραναάπολις και η Ακρόπολη Κραναά. Υπάρχει επίσης το επίθετο «Κραναία» για τη θεά Αθηνά, ενώ το ιερό της στην Ελάτεια ονομαζόταν «Κραναί». Από τον Κραναό ετυμολογούν μερικοί και τη νήσο Κρανάη, όπου κατά τον Όμηρο μετέφερε αρχικά ο Πάρις την Ωραία Ελένη. Εικάζεται ότι ο Κραναός ήταν πρωτογενώς θεότητα του κύκλου της Αθηνάς, που λατρευόταν ιδιαίτερα αρχικώς στον δήμο Λαμπτραί.
Ικάδιος

Στην ελληνική μυθολογία ο Ικάδιος ήταν γιος του θεού Απόλλωνα και της Νύμφης Λυκίας. Ο Ικάδιος γεννήθηκε στη Μικρά Ασία και για να τιμήσει τη μητέρα του έδωσε το όνομά της στη χώρα στην οποία είδε το φως.

Ο Ικάδιος ίδρυσε την πόλη Πάταρα και το μαντείο του Απόλλωνα στην πόλη αυτή. Αργότερα θέλησε να πάει στην Ιταλία, αλλά ναυάγησε στο ταξίδι, οπότε ένα δελφίνι τον έβγαλε στη βόρεια ακτή του Κορινθιακού Κόλπου, κοντά στους πρόποδες του Παρνασσού. Εκεί ίδρυσε τους Δελφούς, που με το όνομά τους θύμιζαν τη σωτηρία του από το δελφίνι.

Σε άλλη παράδοση, ο Ικάδιος είναι Κρητικός, αδελφός του Ιάπυγα.
Παντελής Χορν

Ο Παντελής Χορν (1 Ιανουαρίου 1881 – 1 Νοεμβρίου 1941) υπήρξε θεατρικός συγγραφέας σημαντικών έργων του ελληνικού δραματολογίου του 20ού αιώνα και αξιωματικός του Πολεμικού Ναυτικού και του Λιμενικού Σώματος.

Ο θεατρολόγος Βάλτερ Πούχνερ τον χαρακτήρισε "πρωτεργάτη του νεοελληνικού θεάτρου του 20ού αιώνα". Μαζί με τον Γρηγόριο Ξενόπουλο και τον Σπύρο Μελά θεωρούνται οι αξιολογότεροι θεατρικοί συγγραφείς του πρώτου μισού του 20ού αιώνα. 
Έχει γράψει πάνω από 30 θεατρικά έργα – αν και δεν σώζονται παρά μόνο 12 πολύπρακτα και 4 μονόπρακτά του- γνωστότερα των οποίων είναι "«Οι Πετροχάρηδες»", "«Το φιντανάκι»", "«Το Μελτεμάκι»", "«Ο Σέντζας»", έργα τα οποία παίζονται και μέχρι σήμερα. Τα έργα του ανέβασαν οι σημαντικότεροι θίασοι και ηθοποιοί, όπως ο Βασίλης Αργυρόπουλος, ο Αιμίλιος Βεάκης, η Μαρίκα Κοτοπούλη και φυσικά η Κυβέλη, με την οποία τους συνέδεε και βαθιά πολύχρονη φιλία. Συνεργάστηκε επίσης με τις μεγαλύτερες ελληνικές εφημερίδες της εποχής του ως χρονογράφος, και σποραδικά ως θεατρικός κριτικός.

Τα σωζόμενα έργα του, συγκεντρώθηκαν σε πέντε τόμους και εκδόθηκαν από το ίδρυμα “Γουλανδρή-Χορν”.
Μαρία Φιλίππου

Η Μαρία Φιλίππου είναι Κύπρια ηθοποιός που εργάζεται στην Ελλάδα.
Ματθίλδη Μαγγίρα

Η Ματθίλδη Μαγγίρα (Ξάνθη 6 Ιουνίου 1969) είναι Ελληνίδα ηθοποιός και παρουσιάστρια.
Ελισαίος

Ο Ελισαίος, επίσης Ελισσαίος ή Ελισαιέ, [El'isha] που σημαίνει «ο Θεός [είναι] Σωτηρία», ήταν Βιβλικό πρόσωπο και ένας από τους εξέχοντες προφήτες του Ισραήλ. Έζησε κατά τον 9ο και 10ο αιώνα π.Χ.

Εκλέχθηκε από τον προφήτη Ηλία ως διάδοχος του. Ως εγγύηση της προστασίας του, δείγμα αυθεντικής διαδοχής και θείας αυθεντίας, άφησε στον Ελισσαίο τη μηλωτή του (ένδυμα από δέρμα προβάτου).

Ο Ελισσαίος υπήρξε πρόσωπο ευεργετικό για τον Ισραήλ, διότι έκτος των αγαθοεργιών που πραγματοποίησε ως θρησκευτική προσωπικότητα, πρόσφερε πολλές άλλες υπηρεσίες στην πατρίδα του, με ενεργή ανάμιξη στα ζητήματα της πολιτείας ως ηγετικός παράγοντας. Πολλοί υποστηρίζουν ότι υπήρξε φλογερός υπερασπιστής της θρησκευτικής καθαρότητας.

Είναι άξιο προσοχής πάντως, ότι η ιστορία του Ελισσαίου παρουσιάζει αρκετές ομοιότητες με εκείνη του διδασκάλου του, Ηλία. Τα θαύματα μάλιστα του πρώτου είναι μεγαλύτερα και πλέον εντυπωσιακά εκείνων του δευτέρου. Εκφράσθηκε μάλιστα η άποψη ότι ο Ελισσαίος ίσως αποτελούσε φιλολογικό κατοπτρισμό της μορφής του Ηλία, θεωρία όμως που δεν εξηγεί τις διαφορές στην πορεία των δύο προφητών.
Socket 5

Η προδιαγραφή Socket 5 συμπεριλαμβάνει τις μηχανικές και ηλεκτρικές ιδιότητες της υποδοχής που χρησιμοποιείται για τους μικροεπεξεργαστές τύπου Pentium της κατασκευαστικής εταιρείας Intel.
Ανδρέας Ντούζος

O Ανδρέας Ντούζος (19 Οκτωβρίου 1936 - 29 Απριλίου 2013) ήταν Έλληνας ηθοποιός.
Ολυμπιακός Λαμίας

Ο Ολυμπιακός Λαμίας ήταν ποδοσφαιρικός σύλλογος με έδρα τη Λαμία.

Ιδρύθηκε το 1928 σαν "Ποδοσφαιρικός Αθλητικός Σύλλογος πόλεως Λαμίας Ολυμπιακός". Αναγνωρίστηκε με την υπ΄αριθμόν 46 της 11 Ιανουαρίου 1928 απόφασης του πρωτοδικείου Λαμίας. Χρώματα είχε το κόκκινο και άσπρο. Το 1977 ιδρύθηκε μια νέα ομάδα με το όνομα Ολυμπιακός Λαμίας χωρίς όμως να είναι η συνέχεια αυτής της ομάδας.
Ιωάννα

Η Ιωάννα (ή Ιωάνα) σύμφωνα με το Ευαγγέλιο του Λουκά θεραπεύτηκε από τον Ιησού και από τότε τον ακολουθούσε μαζί με τους αποστόλους του σε όλα του τα ταξίδια και τον υποστήριζε οικονομικά δίνοντας τα υπάρχοντά της. Ήταν μάρτυρας στην Ανάσταση μαζί με την Μαρία Μαγδαληνή, τη Μαρία του Κλωπά και άλλες γυναίκες και γι΄αυτό είναι γνωστή ως Αγία Ιωάννα η Μυροφόρος. Κάποιοι θεωρούν ότι ταυτίζεται με την Αγία Ιουνία.

Θεωρείται αγία από την Ορθόδοξη, τη Ρωμαιοκαθολική και την Αγγλικανική εκκλησία. Η Oρθόδοξη Eκκλησία γιορτάζει τη μνήμη της στις 27 Ιουνίου, η Ρωμαιοκαθολική στις 24 Μαΐου και η Αγγλικανική στις 3 Αυγούστου. Επίσης συνεορτάζεται μαζί με τις άλλες Άγιες Μυροφόρες Γυναίκες, την τρίτη Κυριακή μετά το Πάσχα (την Κυριακή των Μυροφόρων) μαζί με την Μαρία του Κλωπά και τη Σαλώμη.
Γιώργος Μπαλάνος

Ο Γιώργος Μπαλάνος (Αθήνα 12 Απριλίου 1944 - Αθήνα 18 Φεβρουαρίου 2020) ήταν Έλληνας συγγραφέας, εκδότης, μεταφραστής και ερευνητής στα πεδία της επιστημονικής φαντασίας, του υπερφυσικού και της μαγείας.

Φοίτησε σε αρκετά πανεπιστήμια χωρίς όμως να πάρει πτυχίο. Εργάστηκε ως καθηγητής αγγλικών, φωτογράφος, δημοσιογράφος, μεταφραστής και συγγραφέας.
Φατμίρ Σεϊντίου

Ο Φατμίρ Σεϊντίου (Fatmir Sejdiu, 1951-) είναι πολιτικός. Διετέλεσε πρόεδρος του Κοσόβου από τις 10 Φεβρουαρίου 2006 ως τις 27 Σεπτεμβρίου 2010 και είναι αρχηγός της Αντιπολίτευσης.
Οι Ζωές των Άλλων

Οι Ζωές των Άλλων (γερμ. "Das Leben der Anderen") είναι γερμανική δραματική ταινία του 2006, του σεναριογράφου και σκηνοθέτη Φλόριαν Χένκελ φον Ντόνερσμαρκ. 

Η ταινία βραβεύτηκε το 2006 με το Βραβείο Όσκαρ καλύτερης ξένης ταινίας, ενώ σημείωσε ρεκόρ υποψηφιοτήτων στα Γερμανικά Βραβεία Κινηματογράφου. Επίσης, κέρδισε το Βραβείο BAFTA Καλύτερης Μη Αγγλόφωνης Ταινίας και το Βραβείο Ευρωπαϊκού Κινηματογράφου καλύτερης ταινίας.
Τούα

thumb|right|250px|Γυναίκες Μπατούα στο Μπουρούντι.
Οι Τούα (ή Μπατούα) είναι πυγμοειδής φυλή της κεντρικής Αφρικής, οι αρχαιότεροι κάτοικοι της περιοχής των Μεγάλων Λιμνών. Κατοικούν με μικρούς πληθυσμούς στα κράτη της Ρουάντα του Μπουρούντι και στην Λαϊκή Δημοκρατία του Κονγκό, κυρίως μέσα στο ισημερινό τροπικό δάσος της περιοχής. To 2000 ο πληθυσμός τους ήταν 80.000 άτομα, κάτι που τους κάνει σημαντική μεινότητα της περιοχής.

Υπάρχουν επίσης πληθυσμοί στην Ανγκόλα, τη Ναμίμπια, τη Ζάμπια και τη Μποτσουάνα που ζουν σε βάλτους και ερήμους, μακριά από τα δάση. Λίγα όμως είναι γνωστά για αυτούς τους πληθυσμούς.

Όταν οι Χούτου ήρθαν στην περιοχή υποδούλωσαν τους Τούα. Γύρω στο 15ο αιώνα έφτασαν οι Τούτσι που κυριάρχησαν πάνω και στις δυο φυλές. Οι Τούα μιλούν την ίδια γλώσσα, την Κινιαρουάντα, με τους Χούτου και τους Τούτσι. Για εκατοντάδες χρόνια οι Τούα αποτέλεσαν μικρή μειονότητα της περιοχής (γύρω στο 1% στη Ρουάντα και το Μπουρούντι) κι έτσι δεν είχαν σημαντικό πολιτικό ρόλο.

Οι Τούα συχνά αγνοούνται στις συζητήσεις περί της διαμάχης μεταξύ Χούτου και Τούτσι, που έφτασε στο αποκορύφωμά της με τη Γενοκτονία της Ρουάντα το 1994. Περίπου το 30% του πληθυσμού τους στη Ρουάντα εξοντώθηκε κατά τη διάρκεια της σύγκρουσης.

thumb|left|150px|Μπατούα με παραδοσιακό τόξο.
Οι Τούα παραδοσιακά ήταν νομαδικοί τροφοσυλλέκτες των ορεινών δασών. Καθώς τα δάση χάνονται λόγω της αποψίλωσης, οι Τούα αναγκάστηκαν να φύγουν από αυτές τις περιοχές και να ζήσουν αλλού. Αν και αναζητούν νέους τρόπους να αυτοσυντηρηθούν (όπως τη γεωργία και την κτηνοτροφία) οι περισσότεροι είναι προς το παρόν ακτήμονες και ζουν σε συνθήκες φτώχειας. Τα δικαιώματά τους πάνω στη γη στην οποία ζούσαν για αιώνες δεν έχουν αναγνωριστεί από καμία κυβέρνηση, και δεν τους έχει δοθεί καμία αποζημίωση για την απώλειά τους.

Τα παιδιά των Τούα έχουν μικρή πρόσβαση στην εκπαίδευση και οι κοινότητές τους υποαντιπροσωπεύονται στην τοπική και εθνική κυβέρνηση. Λόγω του ότι είναι πυγμαίοι εξακολουθούν είναι στόχος εθνοτικής προκατάληψης, διακρίσεων, βίας και γενικότερου κοινωνικού αποκλεισμού.
Ντμίτρι Σανακόγιεφ

Ο Ντμίτρι Σανακόγιεφ ("Dmitry Sanakoyev", 1969-) είναι πολιτικός από τη Νότια Οσετία και άλλοτε αξιωματούχος της αυτονομιστικής κυβέρνησης. Σήμερα είναι επικεφαλής της Προσωρινής Κυβέρνησης στη Νότια Οσετία, που είναι προσωρινή αυτοτελής οντότητα, ιδρυθείσα το 2007 στις ελεγχόμενες από τη Γεωργία περιοχές της αυτόνομης ζώνης.
Αλερίνο Πάλμα

Ο Κόμης Πάλμα ή "Αλερίνο Πάλμα - Κόμης ντι Τσενσόλα" (Alerino Palma di Cesnola) ήταν Ιταλός νομομαθής και φιλέλληνας (1776-1851).
Φραγκίσκος Α΄ Ατσαγιόλι

Ο Φραγκίσκος Α΄ Ατσαγιόλι "(Ιταλικά : Francesco I Acciaioli)", ήταν γιος του Νέριο Β΄ Ατσαγιόλι, Δούκα των Αθηνών και της δευτέρας του συζύγου Κιάρα Ζόρζι. 

Διαδέχτηκε τον πατέρα του στην εξουσία του δουκάτου το 1451, όντας ακόμη ανήλικος. Τον επιτρόπευε η μητέρα του, μέχρι το 1453 που παντρεύτηκε τον Ενετό Βαρθολομέο Κονταρίνι, οπότε και ανέλαβε αυτός την αντιβασιλεία. Οι Αθηναίοι ευγενείς, αμφισβητώντας την αφοσίωση του ζεύγους και φοβούμενοι δολοφονία του ανήλικου Φραγκίσκου, κάλεσαν τον Μωάμεθ Β' να αποκαταστήσει την τάξη. Αυτός συνέλαβε και τους 3 άρχοντες του δουκάτου και ανέθεσε τη διακυβέρνησή του στον Φραγκίσκο Β'. Ο νεαρός Φραγκίσκος Α' οδηγήθηκε στην αυλή του Σουλτάνου στην Αδριανούπολη.
Κάρλο Κονταρίνι

Ο Κάρλο Κονταρίνι ή εξελληνισμένα "Κάρολος Κονταρίνης" ("Carlo Contarini", Βενετία, 5 Ιουλίου 1580 - 1 Μαΐου 1656) ήταν ο 100ος Δόγης της Γαληνοτάτης Βενετικής Δημοκρατίας (27 Μαρτίου 1655 - 1 Μαΐου 1656).

Ο Κάρλο Κονταρίνι ήταν γιος του Αντρέα Κονταρίνι μέλους της Οικογένειας Κονταρίνι και της Ελιζαμπέττα Μοροζίνι. Έμεινε ορφανός από πατέρα 10 μόλις μέρες από τη γέννησή του. Κληρονόμος μιας μεγάλης περιουσίας και ενός ισχυρού ονόματος, συγγενής πολλών Δόγηδων και άλλων υψηλών αξιωματούχων της Δημοκρατίας, ανήλθε σε μερικά από τα σημαντικότερα αξιώματά της. Εθεωρείτο άνθρωπος ιδιαίτερα αξιόλογος και έχαιρε της εκτιμήσεως των συμπολιτών του. 
Σε προχωρημένη ηλικία, στις 27 Μαρτίου 1655, εξελέγη Δόγης, προκειμένου να θέσει προσωρινό τέρμα στις εσωτερικές συγκρούσεις των διαφόρων παρατάξεων της ενετικής αριστοκρατίας και να προωθήσει τον πόλεμο κατά των Οθωμανών για την κατοχή της Κρήτης. Εξαντλημένος από τον φόρτο εργασίας αρρώστησε και πέθανε 13 μόλις μήνες μετά την εκλογή του.
Τομάς Εστράδα Πάλμα

Ο Τομάς Εστράδα Πάλμα ("Tomás Estrada Palma", 9 Ιουλίου 1835 - 8 Νοεμβρίου 1908) ήταν Κουβανός επαναστάτης, πολιτικός και πρώτος πρόεδρος της χώρας του. Διάδοχος του Μαρτί στην ηγεσία του Κουβανέζικου Επαναστατικού Κόμματος, υπό τον ρόλο του ανώτατου αντιπροσώπου του κόμματος, σύναψε διπλωματικές σχέσεις με άλλες χώρες, συμπεριλαμβανομένων των ΗΠΑ. Ως πρόεδρος ενδυνάμωσε τις εξουσίες της Συνέλευσης των Αντιπροσώπων.

Όταν καταργήθηκε η ισπανική κυριαρχία στην Κούβα το 1902, ο Εστράδα Πάλμα εξελέγη Πρόεδρος της Δημοκρατίας της Κούβας. Ε[ανεξελέγη πρόεδρος χωρίς αντίπαλο το 1905. Το αξίωμα αυτό διατήρησε μέχρι το 1906, τελευταία υπό αμερικανική επιτήρηση. Δύο χρόνια μετά, το 1908, πέθανε. Στο αξίωμα του προέδρου τον διαδέχθηκε ο Χοσέ Μιγκέλ Γκόμες.
Γκέοργκ Μούφατ

Ο Γκέοργκ Μούφατ ("Georg Muffat", Μεζέβ, 1 Ιουνίου 1653 - Πάσσαου, 23 Φεβρουαρίου 1704) ήταν Γερμανός συνθέτης και οργανίστας.

Σπούδασε στο Παρίσι με τον Ζαν-Μπατίστ Λυλλύ. Το 1678 διορίστικε οργανίστας στον αρχιεπίσκοπο του Σάλτσμπουργκ. Το 1690 έγινε οργανίστας του επισκόπου του Πάσσαου.
Πάλμα Βέκκιο

Ο Πάλμα Βέκκιο ("Palma il Vecchio", 1480 - Ιούλιος 1528), γνωστός και ως Τζάκοπο Πάλμα ("Jacopo Palma"), ψευδώνυμο του Τζάκοπο Νεγκρέττι ("Jacopo Negretti"), ήταν Ιταλός ζωγράφος της Βενετικής Σχολής, γεννημένος στη Σερίνα, κοντά στο Μπέργκαμο. Αποκαλούνταν Πάλμα Βέκκιο (δηλαδή Πάλμα ο Πρεσβύτερος) για να διακρίνεται από τον ανιψιό του, Ιάκωβο Πάλμα τον νεότερο.

Γεννήθηκε στη Σερίνα, κοντά στο Μπέργκαμο και το πραγματικό του όνομα ήταν Τζάκοπο Νεγκρέττι που φέρεται να το άλλαξε σε Πάλμα το 1513. Διακρίθηκε κυρίως στην ζωγραφική απόδοση γυναικείων μορφών. Τα χρώματα στα έργα του χαρακτηρίζονται πλούσια και ζεστά. Κυριότερα έργα του είναι η «Ιερή συνομιλία» (Sacra conversazione), θέμα προσφιλές στους ζωγράφους της Αναγέννησης και του Μπαρόκ, όπου απεικονίζεται η Παναγία έχοντας στην αγκαλιά της τον μικρό Ιησού στο μέσον ενός ομίλου αγίων. Επίσης το εικονοστάσιο της Αγίας Βαρβάρας στην εκκλησία της Σάντα Μαρία Φορμόζα στη Βενετία, η «Παναγία με τους Αγίους» που εκτίθεται στην Παλαιά Πινακοθήκη του Μονάχου, η «Άρτεμις και Καλλιστώ» στη Βιέννη, και οι «Τρεις αδελφές», καλούμενες και «Τρεις Χάριτες» στην Πινακοθήκη της Δρέσδης, που είναι και το περισσότερο γνωστό έργο του.
Χάρλαν Έλλισον

Ο Χάρλαν Έλλισον ("Ηarlan Ellison", 27 Μαΐου 1934 - 28 Ιουνίου 2018) ήταν βραβευμένος Αμερικανός συγγραφέας, γεννημένος στο Οχάιο των ΗΠΑ.
ΦΚ Ζίμπρου Κισινάου

Η ΦΚ Ζίμπρου Κισινάου (μολδαβικά: "FC Zimbru Chişinău") είναι το σπουδαιότερο ποδοσφαιρικό σωματείο της Μολδαβίας. Εδρεύει στην πρωτεύουσα της Μολδαβίας Κισινάου και έχει κατακτήσει 8 φορές το πρωτάθλημα από της χώρας.
Κουρτ Γκέοργκ Κίζινγκερ

Ο Κουρτ Γκέοργκ Κίζινγκερ ("Κurt Georg Kiesinger", 6 Απριλίου 1904 - 9 Μαρτίου 1988) ήταν Γερμανός πολιτικός της συντηρητικής παράταξης και καγκελάριος της Δυτικής Γερμανίας από την 1 Δεκεμβρίου 1966 μέχρι τις 21 Οκτωβρίου 1969.
Αιθίλλα

Στην ελληνική μυθολογία η Αιθίλλα ή Αιθύλλα ήταν κόρη του βασιλιά της Τροίας Λαομέδοντα και αδελφή του Πριάμου, του Τιθωνού, της Ησιόνης και άλλων. Μητέρα της ήταν η Στρυμώ ή Πλακία (κατ' άλλους η Λευκίππη).

Κατά την άλωση της Τροίας μετά τον Τρωικό Πόλεμο η Αιθίλλα αιχμαλωτίσθηκε από τους συντρόφους του Πρωτεσιλάου, και οι Αχαιοί την πήραν μαζί τους όταν έφυγαν, όπως και πολλούς άλλους. Στην Παλλήνη της Μακεδονίας βγήκαν στη στεριά για να προμηθευθούν νερό. Τότε η Αιθίλλα προέτρεψε τους υπόλοιπους αιχμαλώτους να κάψουν τα πλοία για να μείνουν εκεί και να αποφύγουν έτσι τη δουλεία στην Ελλάδα. Αυτό και έγινε: έμειναν για πάντα εκεί και ίδρυσαν την πόλη Σκιώνη.
Μέλανθος

Στην ελληνική μυθολογία ο Μέλανθος ήταν ήρωας, απόγονος του βασιλιά της Μεσσηνίας Νηλέως και γιος του Ανδροπόμπου. Οι Ηρακλείδες τον έδιωξαν από την Πύλο, οπότε εγκαταστάθηκε στην Αττική, όπου και πολιτογραφήθηκε.

Ο Μέλανθος προσφέρθηκε να μονομαχήσει με τον βασιλιά των Θηβών, τον Ξάνθο, για να τερματισθεί οριστικά ο πόλεμος ανάμεσα στους Αθηναίους και τους Βοιωτούς. Στη μονομαχία αυτή ο Μέλανθος νίκησε και σκότωσε τον αντίπαλό του με τη βοήθεια του θεού Διονύσου. Σύμφωνα με τον Παυσανία εκείνος που σκότωσε τον Ξάνθο και μάλιστα με δόλο, δεν ήταν ο Μέλανθος αλλά ο πατέρας του Ανδρόπομπος. Ανεξαρτήτως αυτού, ο Μέλανθος ή ο πατέρας του μετά το θάνατο του Ξάνθου ως ήρωας ανακηρύχθηκε βασιλιάς και έτσι απομακρύνθηκε από το θρόνο ο Θυμοίτης. Ο Μέλανθος απέκτησε παιδιά και ένα από αυτά ήταν ο μετέπειτα βασιλιάς των Αθηνών Κόδρος.

Σύμφωνα με άλλη παράδοση, όταν ο Μέλανθος έφυγε από την Πύλο έλαβε ένα δελφικό χρησμό ότι έπρεπε να εγκατασταθεί στον τόπο εκείνο όπου θα του προσέφεραν ως γεύμα μία κεφαλή και πόδια. Περνώντας από την Ελευσίνα οι ιερείς του προσέφεραν την κεφαλή και τα πόδια του ζώου που μόλις είχαν θυσιάσει, και έτσι ο Μέλανθος εγκαταστάθηκε εκεί.